thecodefatherco/RoDrive huggingface dataset:
Întrebare: Se interzice staționarea voluntară:
Variante de răspuns:
Pe drumurile cu mai puțin de două benzi pe sensul de mers
În zona de acționare a indicatorului „circulație în ambele sensuri"
În dreptul căilor de acces care deservesc proprietăți alăturate drumurilor publice
Răspuns corect: În dreptul căilor de acces care deservesc proprietăți alăturate drumurilor publice
Explicație: Pe drumurile cu mai puțin de două benzi pe sensul de mers, adică pe drumurilecu o singură bandă de circulație pe fiecare sens, NU se interzice staționarea voluntară, atat timp cât semnalizarea, reglementările din acel loc sau alte reguli de circulație nu specifică altfel. De exemplu, pe partea carosabilă a unui drumnațional simplucu o singură bandă de circulație pe sens nu se interzice staționarea voluntară, dar pe partea carosabilă a unui drumnaționaleuropeancu o singură bandă de circulație pe sens se interzice staționarea voluntară, prin articolul 143 din Regulament. Prin urmare, staționarea voluntară NU se interzice pe toate drumurile ce au o singură bandă de circulație pe sens. Indicatorul „Circulație în ambele sensuri” se găsește instalat la ieșirea de pe un drum public cu sens unic și are rolul de a atenționa conducătorul auto că pe sectorul de drum următor se va circula în ambele sensuri. Acest indicator nu are nicio implicare în interzicerea manevrei de staționare voluntară. Regulamentul rutier interzice staționarea voluntară a vehiculelor în dreptul căilor de acces care deservesc proprietățile alăturate drumurilor publice.
Întrebare: Căile respiratorii pot fi astupate prin:
Variante de răspuns:
Așezarea pe spate a victimei
Așezarea pe o parte a victimei
Intrarea unor corpi străini pe căile respiratorii
Răspuns corect: Intrarea unor corpi străini pe căile respiratorii
Explicație: Așezarea victimei pe spate nu poate provoca astuparea căilor respiratorii, în plus, atunci când se recurge la respirația artificială, victima trebuie poziționată pe spate. Așezarea victimei pe o parte nu poate provoca astuparea căilor respiratorii. Căile respiratorii pot fi astupate prin intrarea unor corpuri străine pe acestea, ca de exemplu resturi de îmbrăcăminte, proteze dentare, pământ, etc. În astfel de cazuri trebuie să eliberați căile respiratorii ale victimei ca aceasta să își poată recupera respirația.
Întrebare: Brațul drept, întins orizontal, al polițistului indică „Oprire“ pentru:
Variante de răspuns:
Vehiculele și pietonii care vin din față
Vehiculele și pietonii care vin din spate
Vehiculele și pietonii care vin din față și din spate
Răspuns corect: Vehiculele și pietonii care vin din spate
Explicație: Brațul drept al polițistului rutier întins orizontal semnifică oprire pentru toți participanții la trafic a căror direcție inițială de deplasare se intersectează cu brațul acestuia, mai exact cei care vin din spatele polițistului.
Întrebare: Este permisă oprirea voluntară a autovehiculului în tuneluri?
Variante de răspuns:
Da
Nu
Numai dacă lungimea tunelului depășește 1000 m
Răspuns corect: Nu
Explicație: Legislația rutieră interzice oprirea sau staționarea în tuneluri, indiferent de lungimea acestora. În caz de urgență sau pericol, conducătorul auto poate opri sau staționa doar în locuri special amenajate și semnalizate. Iar în cazul imobilizării prelungite a vehiculului în tunel, este obligatorie oprirea motorului.
Întrebare: Cum trebuie să procedați pentru a vă păstra starea de vigilență pe tot parcursul deplasării?
Variante de răspuns:
Conduceți cât mai încordat, cu fața cât mai aproape de parbriz, pentru a vedea tot ce se întâmplă pe drumul public, în fața dvs.
Vă concentrați atenția, dar adoptați o atitudine relaxată la volan, având control asupra efectuării tuturor manevrelor de care depinde siguranța călătoriei
Vă găsiți o preocupare mai plăcută, cum ar fi manevrarea aparaturii radio-video, întreținerea unor discuții cu pasagerii sau folosirea telefonului mobil
Răspuns corect: Vă concentrați atenția, dar adoptați o atitudine relaxată la volan, având control asupra efectuării tuturor manevrelor de care depinde siguranța călătoriei
Explicație: Pentru a păstra starea de vigilență pe tot parcursul deplasării, este necesar să vă concentrați atenția, dar adoptați o atitudine relaxată la volan, având control asupra efectuării tuturor manevrelor de care depinde siguranța călătoriei. Vigilențareprezintă capacitatea conducătorului auto de a observa atent și susținut, de a supraveghea continuu ceea ce se întâmplă în jurul său atunci când conduce autovehiculul, pentru a putea preveni un accident. Conducătorul auto trebuie să aibă atenția sporită și permanentă la tot ce se află și se petrece pe drum, la modul de funcționare a propriului vehicul, precum și la celelalte elemente de circumstanță, care pot fi întâlnite în traficul rutier. Atenția sporită nu trebuie să se manifeste ca o stare de încordare, de teamă de a nu greși, deoarece astfel se accentuează starea de oboseală sau stres. El trebuie să fie relaxat, dar nu excesiv detașat de ceea ce se întâmplă în jur, întrucât astfel scade atenția.
Întrebare: Fumul de culoare albastră emis de eșapament indică:
Variante de răspuns:
Un consum exagerat de ulei
Înfundarea parțială a tobei de eșapament
Folosirea unor benzine colorate
Răspuns corect: Un consum exagerat de ulei
Explicație: Atunci când autovehiculul emite prin eșapament fum de culoare albastră, indică un consum exagerat de ulei pentru lubrifiere, în acest caz vi se recomandă să vă adresați unui specialist. Trebuie știut cădacă autovehiculul emană noxe peste limita legal admisă, conducătorului auto i se aplică amendă contravențională prevăzută în clasa a II-a de sancțiuni și, după caz, se reține certificatul de înmatriculare sau de înregistrare și se imobilizează vehiculul. Înfundarea parțială a tobei de eșapament nu va afecta culoarea fumului emis prin eșapament, dar în acest caz se va simți o putere mai scăzută a autovehiculului în timpul demarajului. Folosirea unor benzine colorate nu va afecta culoarea fumului emis prin eșapament, culoarea combustibilului folosit poate varia dar nu va modifica culoarea fumului.
Întrebare: Care dintre faptele de mai jos, comise într-un interval de un an de la restituirea permisului de conducere, atrag majorarea perioadei suspendării dreptului de a conduce?
Variante de răspuns:
Încălcarea dispozițiilor legale cu privire la semnalizarea schimbării direcției de mers
Încălcarea dispozițiilor legale cu privire la folosirea luminilor din dotare pe timp de noapte
Acumularea din nou a cel puțin 15 puncte de penalizare
Răspuns corect: Acumularea din nou a cel puțin 15 puncte de penalizare
Explicație: Pentru încălcarea dispoziţiilor legale cu privire la semnalizarea schimbării direcţiei de mersNU se suspendă dreptul de a conduce. Pentru această faptă se aplică doar amendă contravențională din clasa 1. Pentru încălcarea dispoziţiilor legale cu privire la folosirea luminilor din dotare pe timp de noapteNU se suspendă dreptul de a conduce. Pentru această faptă se aplică două puncte de penalizare și amendă contravențională din clasa 1. Conducătorului de vehicul care acumulează 15 puncte de penalizare în mai puțin de un an de la restituirea permisului de conducere, i se majorează perioada de suspendare a dreptului de a conduce. Daca acesta acumulează 15 puncte de penalizare este sancționat cu 30 de zile, iar dacă în ultimele 12 luni a mai fost sancționat cu reținerea permisului, va primi o majorare de înca 30 de zile, în total va fi sancționat cu 60 de zile de suspendare a exercitării dreptului de a conduce autovehicule.
Întrebare: Într-o intersecție nedirijată, conducătorul unui vehicul este obligat să acorde prioritate de trecere unui autovehicul al ambulanței care circulă din partea stângă, având în funcțiune dispozitivul special cu lumini de culoare albastră și pe cel sonor?
Variante de răspuns:
Nu, deoarece în acest caz se aplică regula priorității de dreapta
Nu, deoarece ambulanța nu face parte din categoria autovehiculelor cu regim prioritar
Da
Răspuns corect: Da
Explicație: Semnalul special de avertizare cu lumină de culoare albastră obligă participanții la trafic să acorde prioritate de trecere. Atunci când urmează să intrați într-o intersecție, fie ca este sau nu dirijată, aveți obligația de a acorda prioritate de trecere ambulanței, dacă acesta are în funcțiune luminile speciale de avertizare de culoare albastră și pe cele sonore.
Întrebare: Circulația autovehiculelor pe drumurile publice se interzice atunci când:
Variante de răspuns:
Certificatul de înmatriculare este deteriorat
Acestea nu corespund normelor tehnice cu privire la siguranța rutieră și la protecția mediului înconjurător
Termenul de valabilitate a inspecției tehnice periodice a expirat
Răspuns corect: Acestea nu corespund normelor tehnice cu privire la siguranța rutieră și la protecția mediului înconjurător
Termenul de valabilitate a inspecției tehnice periodice a expirat
Explicație: În cazul în care certificatul de înmatriculare sau înregistrare este deteriorat, NU vă este interzis să circulați pe drumurile publice, dar aveți obligația ca în termen de cel mult 30 de zile de la data constatării deteriorării sa cereți eliberarea unui nou certificat de înmatriculare sau înregistrare. Legislația rutieră interzice circulația autovehiculelor pe drumurile publice atunci când acestea nu corespund normelor tehnice cu privire la siguranța rutieră și la protecția mediului înconjurător. Legislația rutieră interzice circulația autovehiculelor pe drumurile publice atunci când termenul de valabilitate a inspecției tehnice periodice a expirat.
Întrebare: Conducătorul auto este obligat:
Variante de răspuns:
Să nu conducă după ce a consumat medicamente împotriva bolilor cronice
Să se prezinte la termen, la unitatea de poliție care l-a citat, pentru soluționarea oricărei probleme legate de calitatea sa de conducător
Să anunțe imediat cea mai apropiată unitate de poliție, dacă s-a îmbolnăvit
Răspuns corect: Să se prezinte la termen, la unitatea de poliție care l-a citat, pentru soluționarea oricărei probleme legate de calitatea sa de conducător
Explicație: Conducătorul de autovehicul, de tractor agricol sau forestier ori tramvai poate să conducă după ce a consumat medicamente împotriva bolilor cronice (o afecțiune medicală care persistă pe o perioadă îndelungată de timp), atâta timp cât acestea nu afectează starea de vigilență a acestuia. Trebuie știut că acestora le este interzisă conducerea sub influența unorsubstanțe psihoactive. Principalele grupe de medicamente contraindicate conducătorilor auto sunt următoarele: Conducătorul de vehicul este obligat să se prezinte la termen, la unitatea de poliție care l-a citat, pentru soluționarea oricărei probleme legate de calitatea sa de conducător. Nerespectarea acestei obligații se sancționează cu amenda prevăzută în clasa a IV-a de sancțiuni. Conducătorul de autovehicul, de tractor agricol sau forestier ori tramvai nu este obligat să anunțe cea mai apropiată unitate de poliție, dacă s-a îmbolnăvit. Însă medicul de familie al conducătorului de autovehicul, de tractor agricol sau forestier ori tramvai, aflat în evidența sau îngrijirea sa, atunci când descoperă că acesta suferă de o boală care nu permite conducerea unui autovehicul, stabilită de Anexa Ordinului 1162/2010, este obligat să emită bilet de trimitere către o unitate de asistență medicală autorizată, cu diagnosticele constatate sau, după caz, să comunice poliției rutiere pe a cărei rază teritorială acesta își desfășoară activitatea numele, prenumele și codul numeric personal al respectivei persoane.
Întrebare: Circulația pe banda rezervată transportului public de persoane, semnalizată ca atare, este permisă:
Variante de răspuns:
Vehiculelor care efectuează transport public de persoane și autovehiculelor cu regim de circulație prioritar, atunci când se deplasează în acțiuni de intervenție sau în misiuni care au caracter de urgență
Numai vehiculelor care efectuează transport public de persoane
Tuturor vehiculelor, dacă nu incomodează circulația vehiculelor prioritare
Răspuns corect: Vehiculelor care efectuează transport public de persoane și autovehiculelor cu regim de circulație prioritar, atunci când se deplasează în acțiuni de intervenție sau în misiuni care au caracter de urgență
Explicație: Circulația pe banda rezervată transportului public de persoane,semnalizată ca atare, este permisă vehiculelor care efectuează transport public de persoane,acestea având obligația să circule doar pe această bandă, atât timp cât o astfel de bandă se regăsește pe traseul pe care circulă. De asemenea, pe banda rezervată transportului public de persoane, semnalizată ca atare,este permisă și circulația autovehiculelor cu regim de circulație prioritar, atunci când se deplasează în acțiuni de intervenții sau în misiuni care au caracter de urgență. Celorlalte vehicule le este interzisă circulația pe astfel de benzi.
Întrebare: Oprirea voluntară a unui vehicul este interzisă:
Variante de răspuns:
În zona de acțiune a indicatorului „staționarea interzisă“
În curbe și în alte locuri unde vizibilitatea este redusă sub 100 m
În intersecțiile cu sens giratoriu
Răspuns corect: În intersecțiile cu sens giratoriu
Explicație: În zona de acțiune a indicatorului „Staționarea interzisă” se interzice staționarea, nu se interzice și oprirea. Între oprire și staționare fiind o diferență care constă în timpul de imobilizare. În curbe și în alte locuri unde vizibilitatea este redusă sub100 mnu se interzice oprirea, dar se interzice în curbe și în alte locuri unde vizibilitatea este redusă sub50 m. Oprirea voluntară a vehiculelor este interzisă în intersecții, inclusiv în cele cu circulație în sens giratoriu, precum și în zona de preselecție unde sunt aplicate marcaje continue, iar în lipsa acestor marcaje, oprirea este interzisă la o distanță mai mică de 25 m de colțul intersecției.
Întrebare: Ce consecințe poate avea transportul bagajelor pe acoperișul autoturismului?
Variante de răspuns:
Nu se pot executa viraje
Crește instabilitatea vehiculului la vânt lateral
Se reduce distanța de frânare
Răspuns corect: Crește instabilitatea vehiculului la vânt lateral
Explicație: Virajele se pot executa și cu bagajele pe acoperișul autovehiculului, însă stabilitatea autovehiculului poate avea de suferit datorită faptului că centrul de greutate este mai sus. De aceea se recomandă să se vireze cu viteză redusă. Așezarea bagajelor pe acoperișul autovehiculului face ca centrul acestuia de greutate să fie mai sus, prin urmare, crește instabilitatea autovehiculului. Distanța de frânare se poate mări, în funcție de greutatea bagajelor, în niciun caz nu se poate reduce.
Întrebare: Fumul de culoare neagră emis de eșapament indică:
Variante de răspuns:
Defectarea supapelor de evacuare
Un consum exagerat de combustibil
Un consum exagerat de ulei
Răspuns corect: Un consum exagerat de combustibil
Explicație: Defectarea supapelor de evacuare duce la funcționarea neregulată a motorului și chiar oprirea lui la turații reduse, scăderea puterii sau rateuri în corectorul de evacuare. Atunci când amestecul carburant este prea sărac, adică are mai mult aer decât este necesar, motorul se supraîncălzește. Dacă amestecul carburant este prea bogat, adică are mai mult carburant decât trebuie, o parte a acestui carburant nu poate fi arsă și determină evacuarea unui fum de culoare neagră. Prin urmare, atunci când autovehiculul emite prin eșapament fum de culoare neagră, indică un consum exagerat de combustibil, în acest caz vi se recomandă să vă adresați unui specialist. Trebuie știut cădacă autovehiculul emană noxe peste limita legal admisă, conducătorului auto i se aplică amendă contravențională prevăzută în clasa a II-a de sancțiuni și, după caz, se reține certificatul de înmatriculare sau de înregistrare și se imobilizează vehiculul. Consumul exagerat de ulei pentru lubrifiere determină evacuarea unui fum de culoare albastră.
Întrebare: Cum procedați dacă, într-o intersecție, polițistul este orientat cu spatele către dvs. și cu brațul stâng întins orizontal?
Variante de răspuns:
Virați la stânga
Continuați drumul
Reduceți viteza autovehiculului și opriți în spatele acestuia
Răspuns corect: Continuați drumul
Explicație: Brațul stâng al polițistului rutier întins orizontal semnifică oprire pentru toți participanții la trafic a căror direcție inițială de deplasare se intersectează cu brațul acestuia, mai exact cei care vin din fața polițistului. Prin urmare, în situația descrisă în întrebare, polițistul fiind orientat cu spatele către dvs. șicu brațul stângîntins orizontal, vă puteți continua deplasarea.
Întrebare: Ce categorii de persoane sunt exceptate de la obligația de a purta centura de siguranță?
Variante de răspuns:
Copiii cu înălțimea de sub 135 cm, doar dacă sunt fixați sau prinși cu ajutorul unui dispozitiv de fixare în scaun pentru copii
Conducătorii autoturismelor, atunci când execută manevra de mers înapoi sau când staționează
Tinerii care nu au împlinit 14 ani
Răspuns corect: Copiii cu înălțimea de sub 135 cm, doar dacă sunt fixați sau prinși cu ajutorul unui dispozitiv de fixare în scaun pentru copii
Conducătorii autoturismelor, atunci când execută manevra de mers înapoi sau când staționează
Explicație: Copiii cu o înălțimede până la 135de cm sunt exceptați de la obligația de a purta centura de siguranțădoar dacă sunt fixați sau prinși cu ajutorul unui dispozitiv de fixare în scaun pentru copii. Conducătorii autoturismelor care ocupă locuri prevăzute prin construcție cu centuri sau dispozitive de siguranță sunt obligați să le poarte în timpul circulației pe drumurile publice, aceștia sunt exceptați de la obligația de a purta centura de siguranță atunci când execută manevra de mers înapoi sau când staționează. Legislația rutieră nu prevede o excepție de la purtarea centurii de siguranță pentru tinerii care nu au împlinit 14 ani.
Întrebare: La semnalul intermitent de culoare galbenă:
Variante de răspuns:
Opriți și așteptați culoarea verde
Reduceți viteza și respectați regulile de circulație
Nu aveți nicio obligație
Răspuns corect: Reduceți viteza și respectați regulile de circulație
Explicație: Semnalul de culoare galbenă intermitent permite trecerea, însă conducătorul de vehicul este obligat să circule cu viteză redusă și să respecte semnificația semnalizării rutiere și a regulilor de circulație aplicabile în acel loc. De exemplu, dacă într-o intersecție întâlniți semnalul galben intermitent al semaforului electric cu trei culori și indicatorul „Oprire” instalat lângă semafor, veți circula cu viteză redusă și veți respecta semnificația indicatorului de reglementare de prioritate “Oprire”, oprind și acordând prioritate de trecere.
Întrebare: Cu ce viteză veți circula când partea carosabilă este acoperită cu polei, gheață, zăpadă bătătorită, mâzgă sau piatră cubică umedă?
Variante de răspuns:
Viteza va fi redusă la jumătate din viteza legală
Viteza să nu depășească 30 km/h în localități sau 50 km/h în afara localităților
Viteza va fi redusă în funcție de condițiile atmosferice
Răspuns corect: Viteza să nu depășească 30 km/h în localități sau 50 km/h în afara localităților
Explicație: Aveți obligația de a circula cu o viteză care să nu depășească 30 km/h în localități sau 50 km/h în afara localităților, atunci când partea carosabilă este acoperita cu polei, gheață, zăpadă bătătorită, mâzgă sau piatră cubică umedă. În aceste situații riscul de a se produce accidente de circulație este foarte mare iar respectarea regimului legal de viteză ajută la evitarea eventualelor accidente de circulație.
Întrebare: Semnalul agenților căilor ferate, executat cu un fanion roșu, aflați la trecerea la nivel cu o cale ferată industrială din orașe, vă obligă:
Variante de răspuns:
Să reduceți viteza, să vă asigurați, iar dacă trenul este la mai mult de 50 m de pasaj, să treceți cu atenție
Să opriți
Nu aveți nicio obligație, deoarece agentul dirijează manevrele garniturii de tren
Răspuns corect: Să opriți
Explicație: Semnalul agenților căilor ferate, executat cu un fanion roșu, aflați la trecerea la nivel cu o cale ferată industrială, indiferent dacă aceasta se află sau nu într-un oraș, vă obligă să opriți.
Întrebare: Ce obligații aveți la întâlnirea indicatorului „Bicicliști“?
Variante de răspuns:
Să reduceți viteza la maximum 30 km/h
Să circulați cu atenție și, dacă este cazul, acordați prioritate de trecere bicicliștilor care circulă pe pista special destinată
Nu aveți nicio obligație, bicicliștii vă vor acorda prioritate
Răspuns corect: Să circulați cu atenție și, dacă este cazul, acordați prioritate de trecere bicicliștilor care circulă pe pista special destinată
Explicație: Indicatorul „Bicicliști” se adresează tuturor conducătorilor de vehicule, inclusiv conducătorilor de autovehicule, și are rolul de a va avertiza că drumul pe care circulați se intersectează cu o pistă pentru bicicliști, sau că urmează un loc în care circulația bicicletelor este frecventă. După întâlnirea acestui indicator este posibil să intersectați o pistă pentru bicicliști, caz în care, dacă efectuați un viraj spre stânga sau spre dreapta și vă intersectați cu un conducător de biciclete sau trotinetă electrică care circulă pe o pistă pentru biciclete, semnalizată ca atare, aveți obligația să îi acordați acestuia prioritate de trecere. Reducerea vitezei de deplasare nu este obligatorie, dar dacă este cazul, se recomandă, din punct de vedere al conduitei preventive, reducerea vitezei de deplasare și sporirea atenției.
Întrebare: Permisul de conducere se restituie, după expirarea perioadei de suspendare și promovarea testului de cunoaștere a regulilor de circulație, dacă a fost reținut pentru:
Variante de răspuns:
Neacordarea priorității de trecere vehiculelor care au acest drept, dacă prin aceasta s-a produs un accident de circulație soldat cu pagube materiale
Nefolosirea în timpul mersului a centurii de siguranță
Utilizarea excesivă a ștergătoarelor de parbriz
Răspuns corect: Neacordarea priorității de trecere vehiculelor care au acest drept, dacă prin aceasta s-a produs un accident de circulație soldat cu pagube materiale
Explicație: Pentru nerespectarea regulilor privind prioritatea de trecere, dacă prin aceasta s-a produs un accident de circulație din care au rezultat numai avarierea unui vehicul sau alte pagube materiale, se aplică amenda contravențională prevăzută în clasa a IV-a de sancțiuni, suspendarea dreptului de a conduce pentru o perioada de 90 de zile șieste obligatoriepromovarea testului (examenului) de cunoaștere a regulilor de circulație (chestionarul 13 întrebări corecte din 15, ce se găsește aici pe Școala Rutieră la categoria „Redobândire permis”). În cazul acestei contravenții permisul de conducere se restituie după expirarea perioadei de suspendare și promovarea testului de cunoaștere a regulilor de circulație. Dacă nu se promovează testul de cunoaștere a regulilor de circulație sau în caz de neprezentare pentru susținerea acestuia, perioada de suspendarese majorează cu încă 30 de zile, astfel permisul de conducere se restituie mai târziu cu 30 de zile față de expirarea perioadei de suspendare, perioada de suspendare se majorează cu încă 30 de zile, astfel permisul de conducere se restituie mai târziu cu 30 de zile față de expirarea perioadei de suspendare. Dacă doriți să cunoașteți aceste cazuri în care este obligatorie susținerea examenului intrați aici -Cat. Redobândire (testul 13 din 15). Nefolosirea în timpul mersului a centurii de siguranță nu se sancționează cu suspendarea exercitării dreptului de a conduce, caz în care, în lipsa unei suspendări, restituirea permisului de conducere nu are sens. Pentru nerespectarea obligației de a purta, în timpul circulației pe drumurile publice, centura de siguranță, se aplică amenda contravențională prevăzută în clasa a II-a și 2 puncte de penalizare. Legislația rutieră nu prevede nimic despre sancționarea utilizării excesive a ștergătoarelor de parbriz.